سعودی عربیستانین خاریجی ایشلر باخانی فیصل بن فرحان، ایرانین نۆوه سلاحی الده ائتمه‌سی دوروموندا، "بوتون سئچه‌نکلرین ماسادا" اولدوغونو سؤیله‌دی.
بیرلشمیش عرب امیرلیکلرینین باشکندی ابوظبی‌ده گئچیریله‌ن ۱۵.جی دونیا سیاست کنفرانسین‌دا دانیشان بن فرحان، بؤلگه‌ده باش وئره‌ن حادثه‌لرله باغلی آچیقلامالار وئردی.
بن فرحان، اؤلکه‌سینین، ایرانین نۆوه آنلاشماسی ایله باغلی "شوبهه‌لرینین" اولدوغونو قید ائد‌رک، "ایران نۆوه سلاحی الده ائدرسه، بوتون سئچه‌نکلر ماسادادیر" ایفاده‌لرینی ایشلتدی.
تهلوکه‌لی بیر بؤلگه‌ده اولدوقلارینی بیلدیره‌ن بن فرحان:
"بؤلگه‌ده‌کی دؤولتلر‌دن البته اؤز گۆونلیکلرینی تامین ائتمه‌لرینی گؤزلرسینیز" دئدی.
سعودی باخان، "ایران‌لیلاردان، نۆوه سلاحی پروگرامیندان بیر چیخارلارینین اولمادیغینی ائشیدیریک. بونا اینانماق چوخ راحاتلادیجی اولاردی. بو قونودا داها چوخ گۆونجه‌یه احتیاجیمیز وار" دئدی.
ایران‌دا اولوسلارآراسی اتم انرژیسی آژانسینا بیلدیریلمه‌یه‌ن اوچ یئرده نۆوه تاپینتیلارینین معین ائدیلمه‌سی و سؤزوگئدن نۆوه تاپینتیلاری ایله باغلی تهرانا وئریلن سواللارا جاواب وئریلمه‌مه‌سی، طرفلر آراسیندا گرگینلیکه سبب اولموشدو.
